coesitt
Store norske leksikon,Realfag,Geologi,Mineraler,Silikatmineraler
Coesitt er et mineral med samme sammensetning som kvarts, SiO2, men stabilt bare ved meget høye trykk. Mineralet har densitet 2,93 g/cm3, noe som er 10,6 prosent mer enn for kvarts, som har 2,65 g/cm3. Dette er i overensstemmelse med at coesitt krever et trykk på vel 3 millioner kPa (cirka 30 000 atm) (avhengig av temperaturen) for å kunne dannes.
Coesitt kjennes fra enkelte meteorittkratere hvor meteorittnedslaget har generert trykkbølger som overstiger 3 millioner kPa. Mineralet er også påvist i enkelte eklogitter fra Alpene og Vestlandet. Slike bergarter er dannet ved særlig høye trykk, og opptreden av coesitt antas å svare til dannelse i en dybde på cirka 100 km.Se også stishovitt og polymorfi. Egenskaper Egenskap Verdi     Sammensetning silikat eller oksid   Kjemisk formel SiO2    Hardhet 7½–8   Massetetthet 2,92 g/cm³    Krystallsystem monoklint Les mer i Store norske leksikon mineraler silikater oksider Eksterne lenker mindat.org: Coesite